google/wiki40b huggingface dataset:
Σχέσεις Γουινέας-Ισραήλ

Ιστορία

Το Ισραήλ είχε διπλωματικές σχέσεις με την αποικιακή Γαλλική Γουινέα μέχρι το 1958, όταν η Γουινέα έγινε ανεξάρτητη. Το 1967, η Γουινέα έκοψε τις σχέσεις με το Ισραήλ.Οι διπλωματικές σχέσεις επαναϊδρύθηκαν τον Ιούλιο 2016.

Εμπορικές σχέσεις

Οι εξαγωγές του Ισραήλ στη Γουινέα ανήλθαν σε 4,13 εκατομμύρια δολάρια ΗΠΑ το 2014, κυρίως ηλεκτρονικά προϊόντα και πρώτες ύλες, ενώ οι εξαγωγές της Γουινέας στο Ισραήλ ανήλθαν σε 6,95 εκατομμύρια δολάρια, σχεδόν αποκλειστικά ακατέργαστα διαμάντια. Το 2015 το Ισραήλ δεν εισήγαγε διαμάντια από τη Γουινέα, μειώνοντας τις εισαγωγές σε περίπου 23.000 δολάρια ΗΠΑ. Οι εξαγωγές του Ισραήλ προς τη Γουινέα ανήλθαν σε 3,66 εκατομμύρια δολάρια το έτος αυτό.
Σουνισμός

Σχολές του Νόμου

Σήμερα οι Σουνίτες διακρίνονται σε τέσσερις επιμέρους κλάδους διδαχής του ισλαμικού νόμου, τους Χαναφίτες που εκπροσωπούν τον λόγο, τους Μαλικίτες, τους Σαφιίτες και τους Χανμπαλίτες. Υπάρχουν και οι Ζαχιρίτες που αντιπροσωπεύουν την παράδοση, όπως και άλλες σχολές οι οποίες έχουν εκλείψει.
Τα ονόματα αυτών των κλάδων λήφθηκαν από τα ονόματα που έφεραν οι ισάριθμοι ιμάμηδες, δάσκαλοι του ισλαμικού νόμου, δηλαδή ο Χανίφα της Κούφας, ο Μαλίκ της Μεδίνας, ο Σάφι του Καΐρου και ο Χανμπάλ της Βαγδάτης.
Ζώιλος Α´ ο Δίκαιος

Χρονολόγηση

Ο Ζώιλος χρονολογείται στην εποχή του Μενάνδρου, κατά το 130–120 π.Χ., καθώς έχουν ανακαλυφθεί 2 νομίσματα τα οποία περιέχουν χαράξεις του Ζώιλου αλλά πρόκειται για νομίσματα του Μενάνδρου τα οποία επικαλύφτηκαν με τις νεότερες παραστάσεις, κάτι που δίνει βαρύτητα στο ότι ο Ζώιλος ζούσε κατά την εποχή του Μενάνδρου και πως πιθανώς ήταν αντίπαλοι. Άλλη εκτίμηση για την χρονολόγηση του είναι μεταξύ του 150 με 135 π.Χ..
Τα αργυρά νομίσματα του Ζώιλου είναι παρόμοια με αυτά του Ευθύδημου Β´. γιού του Δημητρίου, όπου αναπαριστάται ο Ηρακλής κρατώντας διάδημα στο δεξί του χέρι και ρόπαλο και το δέρμα λιονταριού στο αριστερό. Σε κάποια από τα υποδεέστερης κατασκευής νομίσματα, ο Ηρακλής στέφεται νικητής από την Νίκη.
Τα κατά τα ινδικά πρότυπα νομίσματα του Ζώιλου φέρουν την παράσταση στην γλώσσα Πάλι με τίτλο Ντραμικάσα -ακόλουθος της Ντάρμα- ο οποίος πιθανώς σχετίζεται με τον βουδισμό και ακολουθεί την παράδοση των νομισμάτων του Μενάνδρου.
Έχουν βρεθεί επίσης μερικά αττικού τύπου τετράδραχμα του Ζώιλου τα οποία περιέχουν επιγραφές μόνο στα ελληνικά, και σε αυτά περιέχονται και μονογράμματα του Μενάνδρου.
Τα χάλκινα νομίσματα του είναι τετράγωνου σχήματος, ενώ αναπαριστούν τον Ηρακλή στη μια πλευρά, ενώ στην άλλη σκυθικού τύπου τόξο εντός κότινου.
Μέισον Ράιαν

Τα πρώτα χρόνια

Ξεκίνησε την ενασχόλησή του με την επαγγελματική πάλη το 2006 και τα επόμενα δύο χρόνια αγωνίστηκε σε πολλές μικρές εταιρείες επαγγελματικής πάλης σε ολόκληρο τον κόσμο, μέχρι και τα μέσα του 2009, όταν υπέγραψε συμβόλαιο συνεργασίας με την εταιρεία WWE.

WWE

Συμφώνησε με το WWE, όταν κατάφερε να εξασφαλίσει την παραμονή του στις Η.Π.Α.. Αμέσως στάλθηκε στην θυγατρική εταιρεία FCW, για να εκπαιδευτεί περισσότερο και να αποκτήσει παλαιστικές εμπειρίες. Εκεί κατέκτησε μια φορά τον κορυφαίο τίτλο της εταιρείας. Το 2011, μεταφέρθηκε στο κύριο ρόστερ του WWE, όπου έγινε μέλος της ομάδας Νέξους (Nexus). Μετά την διάλυσή της, συνέχισε μόνος του και μετά απο λίγο βρέθηκε στην αφάνεια. Τον Απρίλιο του 2014 αποδεσμεύτηκε απο το WWE.

Finisher

House of Pain (Swinging Side Slam)
Κάτριν Γκέρινγκ-Έκαρτ

Λογοτεχνία

Michael F. Feldkamp (ed.), Der Bundestagspräsident. Amt - Funktion - Person. 16. Wahlperiode, München 2007, ISBN 978-3-7892-8201-0
Το κυνήγι

Πλοκή

Ο Λούκας ζει σε μια επαρχία της Δανίας, είναι νηπιαγωγός, είναι χωρισμένος με έναν έφηβο γιο τον Μάρκους και έχει μία σύντροφο τη Νάντια. Η κόρη του καλύτερού του φίλου Τεό, η Κλάρα, πηγαίνει στον παιδικό σταθμό που δουλεύει ο Λούκας και νιώθει έλξη προς αυτόν. Μία ημέρα, τον φιλά στο στόμα και ο Λούκας της λέει πως αυτό είναι λάθος. Η Κλάρα τότε εκνευρίζεται.
Μετά από λίγες ημέρες, ο μεγαλύτερος αδερφός της Κλάρα βλέπει ένα πορνό βίντεο και της δείχνει μια σκηνή. Η Κλάρα πηγαίνει στον παιδικό σταθμό και λέει πως αυτά που είδε στο βίντεο της τα έκανε ο Λούκας. Μετά από αυτό, ο Λούκας γίνεται αντικείμενο συζήτησης σε όλη την κοινότητα και περιθωριοποιείται ως παιδόφιλος.
Η ζωή του σιγά σιγά καταστρέφεται: απολύεται από τη δουλειά του, διαλύεται η σχέση του με τη Νάντια, ο Μάρκους γίνεται στόχος και κλονίζεται η φιλία του με τον Τεό. Στη συνέχεια, η κατάσταση οξύνεται, καθώς γίνεται θύμα βιαιοτήτων. Όμως, μία μέρα η Κλάρα ζητά συγγνώμη από τον Λούκας και ο Τεό την ακούει και οι σχέσεις των δύο φίλων αποκαθίστανται.
Μετά από ένα χρόνο, η ζωή του Λούκας έχει επανέλθει, καθώς είναι ξανά με τη Νάντια και ο Μάρκους είναι πάλι αποδεκτός από την κοινότητα. Κάποια στιγμή, ένας άγνωστος πυροβολεί προς το μέρος του Λούκας και αστοχεί. Ο Λούκας, τυφλωμένος από τον ήλιο, αδυνατεί να δει ποιος είναι. Αμέσως μετά, εκείνος που τον πυροβόλησε έχει εξαφανιστεί.

Βραβεία/Διακρίσεις

Η ταινία ήταν υποψήφια για Χρυσό Φοίνικα, Όσκαρ Καλύτερης Ξενόγλωσσης Ταινίας, BAFTA καλύτερης ξενόγλωσσης ταινίας, Χρυσή Σφαίρα καλύτερης ξενόγλωσσης ταινίας, Βραβείο Ευρωπαϊκού Κινηματογράφου καλύτερης ταινίας, Γκόγια καλύτερης ευρωπαϊκής ταινίας και Satellite καλύτερης ξενόγλωσσης ταινίας. Κέρδισε το βραβείο Ρόμπερτ καλύτερης ταινίας.
Σταθερά του Κουλόμπ

Η σταθερά του Κουλόμπ, η σταθερά της ηλεκτρικής ισχύος, ή ηλεκτροστατική σταθερά (συμβολίζεται kₑ, k ή K) είναι σταθερά αναλογικότητας στην ηλεκτροδυναμική εξισώσεις. Σε μονάδες του Διεθνούς συστήματος (SI), είναι ίση με περίπου 8987551787.3681764 N·m²·C⁻²  ή 8990000000. N·m²·C⁻². Η σταθερά ονομάστηκε προς τιμήν του Σαρλ-Ωγκυστέν ντε Κουλόμπ (1736-1806), ο οποίος διατύπωσε τον νόμο του Κουλόμπ.
Άνω Ψωφίδα Αχαΐας

Τοποθεσία

Η Άνω Ψωφίδα απέχει 1,4 χλμ. από τα Τριπόταμα, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 570 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 19 κατοίκους.

Διοικητική ιστορία

Η Άνω Ψωφίδα αναγνωρίστηκε ως οικισμός το 1961 και προσαρτήθηκε στην τότε Κοινότητα Ψωφίδος. Το 1998 με την εφαρμογή της διοικητικής  διαίρεσης του σχεδίου "Καποδίστριας" ο οικισμός εντάχθηκε στο Δήμο Αροανίας ως τμήμα του Δημοτικού Διαμερίσματος Ψωφίδος. Από το 2011 βάσει της διοικητικής μεταρρύθμισης "Καλλικράτης" αποτελεί οικισμό της Τοπικής κοινότητας Ψωφίδος του διευρυμένου Δήμου Καλαβρύτων.
Ισαβέλλα του Κλερμόν

Βιογραφία

Ήταν κόρη του Τριστάνου κόμη του Κοπερτίνο και της Αικατερίνης Ορσίνι, κόρης του Ραϋμόνδου πρίγκιπα του Τάραντα, δούκα του Μπάρι & κόμη του Σολέτο.
Πέλλετ ξύλου

Τα πέλλετ ή συσσωματώματα ξύλου είναι είδος φιλικού προς το περιβάλλον καυσίμου που προέρχεται από ξύλο ή από βιομάζα, γενικά. Κατασκευάζονται κυρίως από
πριονίδι ή άλλα απόβλητα από πριστήρια και μονάδες επεξεργασίες ξύλου (π.χ. θρύμματα ξύλου, ξακρίδια κ.λπ.). Σε αρκετές περιπτώσεις παράγονται και από εναλλακτικές πρώτες ύλες βιομάζας, όπως είναι το [πυρηνόξυλο], οι ενεργειακές καλλιέργειες, τα κλαδέματα δέντρων (π.χ. ελιάς και τα υπολείμματα καλλιεργειών

Παραγωγή

Η διαδικασία παραγωγής των "πέλλετ ξύλου" περιλαμβάνει διαδοχικά τα ακόλουθα στάδια :
1) την αποθήκευση των πρώτων υλών [βιομάζας/βιομάζα] σε καθαρό και στεγνό χώρο
2) τη ξήρανση της ώστε να μειωθεί η περιεκτικότητά της σε υγρασία
3) τον τεμαχισμό και άλεση της
4) τη συμπίεση της σε ειδικές [πρέσες/πρέσα] 
5) τη ψύξη και την κοσκίνιση του παραγόμενου πέλλετ
6) την αποθήκευση του τελικού εναλλακτικού καυσίμου που παράγεται σε ασφαλές μέρος.
Βασική προϋπόθεση σε όλη αυτή τη διαδικασία είναι η πρώτη ύλη να αποτελείται αποκλειστικά από καθαρό ξύλο, χωρίς προσμίξεις από χημική ουσία (π.χ. βαφές, βερνίκια, κ.λπ.) Παράλληλα, κατά την παραγωγή τους δεν χρησιμοποιούνται καθόλου χημικά, καθώς η συγκολλητική ουσία που τους χαρίζει τη συμπαγή τους μορφή, είναι η λιγνίνη, μια φυσική ουσία που περιέχεται στο ξύλο.
Η διαδικασία παραγωγής του πέλλετ συντελεί στην παραγωγή υψηλής ποιότητας προϊόντος είναι απαραίτητο να ελέγχεται πλήρως η παραγωγική διαδικασία. Οποιαδήποτε μεταβολή στις συνθήκες παραγωγής του πέλλετ (π.χ. μη επαρκής ξήρανση) έχει ως συνέπεια την παραγωγή κατώτερης ποιότητας προϊόντος, με χαμηλότερη ενεργειακή απόδοση.

Χαρακτηριστικά των πέλλετ ξύλου

Ως προς την μορφή τους, τα πέλλετ ξύλου έχουν μικρό, κυλινδρικό σχήμα και λεία εξωτερική επιφάνεια. Αυτά τα χαρακτηριστικά τους προσδίδουν ιδιότητες ρευστό (μεγάλη ευκολία στη ροή). Συνεπώς, η αποθήκευση και μεταφορά της είναι πολύ πιο εύκολη και αποδοτική από οποιαδήποτε άλλο είδος ξύλου.   
Βασικό χαρακτηριστικό του πέλλετ είναι η πολύ χαμηλή υγρασία του (5 - 10 %), η χαμηλή του περιεκτικότητα σε τέφρα (στάχτη) και η υψηλή ενεργειακή του πυκνότητα. Όλα αυτά τα χαρακτηριστικά το καθιστούν εξαιρετικά ελκυστικό και αποδοτικό καύσιμο.
Οι παραπάνω ιδιότητες των πέλλετ ξύλου, έχουν αποτυπωθεί και στο Ευρωπαϊκό Πρότυπο ποιότητας "ΕΝ 14961-2", που καθορίζει αυστηρά όρια στις ιδιότητες των πέλλετ ξύλου. Σύμφωνα με το εν λόγω πρότυπο, τα πέλλετ ξύλου διακρίνονται σε τρεις κατηγορίες: Α1, Α2 και Β. Οι αυστηρότερες προδιαγραφές αντιστοιχούν στα ποιότητας Α1 πέλλετ ξύλου, τα οποία αποτελούν εξαιρετικής ποιότητας καύσιμο και ιδανικό για οικιακή κατανάλωση.
Παλιόκαστρο Στρέζοβας

Το Παλιόκαστρο είναι κατεστραμμένο σήμερα Φράγκικο φρούριο στο χωριό Δάφνη (πρώην Στρέζοβα) της Επαρχίας Καλαβρύτων, στο Νομό Αχαΐας. Βρίσκεται κτισμένο στην κορυφή ενός μικρού πετρώδη και ιδιαίτερα απόκρημνου λόφου που έχει το όνομα Παλαιόκαστρο και είναι τμήμα του βουνού Δρυμώνας παρυφάδας του Αφροδίσιου. Στους πρόποδες του λόφου περνά ο ποταμός Λάδωνας.
Κτίστηκε από τους Φράγκους του Πριγκιπάτου της Αχαΐας, ίσως τον 13ο αιώνα, στην περιοχή της Στρέζοβας και ανήκε στην Βαρωνία της Άκοβας, η περιοχή της Στρέζοβας τότε ήταν μοιρασμένη ανάμεσα στις βαρωνίες της Άκοβας και των Καλαβρύτων. Απέναντί του σε παρακείμενο λόφο, που επίσης λέγεται Παλαιόκαστρο, βρίσκεται το Κάστρο Στρέζα που ανήκε στον βαρώνο των Καλαβρύτων. Χρησίμευε για τον έλεγχο των τιμαρίων των βαρώνων αλλά και με φρυκτωρία ειδοποιούσε για επερχόμενο κίνδυνο την Άκοβα μέσω άλλων κάστρων της περιοχής. Ήταν μικρό κτίσμα που περιέκλειε και οικισμό αλλά κυρίως χρησίμευε για εγκατάσταση στρατιωτικής φρουράς.
Μετά το 1279 η περιοχή ήταν στα τιμάρια που πήρε και διαφέντευε η Μαργαρίτα ντε Νεϊγύ κυρά της Άκοβας και του Πασσαβά.
Αβντάλ (Αζερμπαϊτζάν)

Το Αβντάλ είναι χωριό στο δήμο Εχμενταμπάντ, στην επαρχία Τοβούζ του Αζερμπαϊτζάν. Βρίσκεται στο βορειοδυτικό μέρος της χώρας.
Γερουσία του Βέρμοντ

Περιφέρειες και θητείες

Οι γερουσιαστές εκλέγονται από ένα σύνολο 13 μονομελών και πολυμελών περιφερειών της Γερουσίας. Οι περιφέρειες πλέον ή ελάσσον ανταποκρίνονται στα σύνορα των 14 κομητειών με προσαρμογές για να εξασφαλισθεί η ισότητα της αντιπροσώπευσης. Δύο μικρές κομητείες (Έσσεξ και Ορλίανς) συνδυάζονται σε μία περιφέρεια. Κάθε περιφέρεια εκλέγει μεταξύ 1 και 6 γερουσιαστών ανάλογα με τον πληθυσμό.
Επιπλέον, το Βέρμοντ είναι μία από τις 14 πολιτείες όπου η άνω βουλή του πολιτειακού νομοθετικού σώματος υπηρετεί σε διετή κύκλο, αντί για την πιο συνήθη τετραετή θητεία όπως στην πλειοψηφία των πολιτειών.

Ηγεσία της Γερουσίας

Ο Αναπληρωτής Κυβερνήτης του Βέρμοντ χρηματίζει Πρόεδρος της Γερουσίας, αλλά συνεισφέρει μία νομοθετική ψήφο αν απαιτείται για να λυθεί μια ισοπαλία. Εν την απουσία του ή της, ο Προσωρινός Πρόεδρος προεδρεύει της Γερουσίας. Ο Προσωρινός Πρόεδρος εκλέγεται από την ομάδα του πλειοψηφούντος κόμματος και ακολουθεί επιβεβαίωση ολόκληρης της Γερουσίας μέσω μιας ψηφοφορίας της Γερουσίας. Ο Προσωρινός Πρόεδρος είναι η ανώτερη ηγετική θέση στη Γερουσία. Οι άλλοι αρχηγοί της πλειοψηφίας και της της μειοψηφίας εκλέγονται άπό τις αντίστοιχες κοινοβουλευτικές τους ομάδες.

Λειτουργίες

Η ολομέλεια της Γερουσίας συνέρχεται τα πρωινά της Τρίτης και της Παρασκευής μόνο για τις πρώτες επτά εβδομάδες της ετήσιας συνεδρίασης.
Χρήστος Πλαΐνης

Τηλεόραση

Έκανε το τηλεοπτικό του ντεμπούτο το 1998 συμμετέχοντας σε κάποια επεισόδια της δραματικής σειράς του Μανούσου Μανουσάκη Άγγιγμα ψυχής. Την επόμενη σεζόν συνεργάστηκε και πάλι με τον Μανούσο Μανουσάκη συμμετέχοντας στη σειρά Σύνορα αγάπης. Τη σεζόν 2000-2001 πήρε έναν από τους πρωταγωνιστικούς ρόλους στην κωμική σειρά Άνω Κάτω παίζοντας μαζί με τους Μαρί Κωνσταντάτου, Χρήστος Γιάνναρης, Αφροδίτη Αλ Σάλεχ, Ευαγγελία Μουμούρη και Σταύρο Νικολαΐδη. Το 2001 έλαβε μέρος στη σειρά Πρόκληση ενώ το 2003 έκανε κάποιες έκτακτες εμφανίσεις στη σειρά Λευκός Οίκος. Τη σεζόν 2003-2004 είχε διπλή παρουσία συμμετέχοντας σε δύο σειρές: από τη μία άνηκε στο βασικό καστ της σειράς "Βοήθεια Γειτόνοι" και από άλλη έλαβε μέρος στον δεύτερο κύκλο της σειράς Το πιο γλυκό μου ψέμα. 
Τη σεζόν 2004-2005 πρωταγωνίστησε μαζί με τον Γιάννη Μπέζο και τον Ιεροκλή Μιχαηλίδη στην κωμική σειρά Τα μαχαιρώματα. Το 2005 συμμετείχε σε επεισόδια των σειρών Safe Sex TV Stories και Το Κόκκινο Δωμάτιο ενώ το 2006 συμμετείχε στις σειρές 30 μέρες αγωνίας και Επτά Θανάσιμες Πεθερές. Από το 2006 μέχρι το 2008 είχε έναν από τους πρωταγωνιστικούς ρόλους στην καθημερινή σειρά Μαρία η άσχημη που σημείωσε μεγάλη επιτυχία. Τη σεζόν 2008-2009 πρωταγωνίστησε μαζί με την Μαρία Λεκάκη στην κωμική σειρά Όλα στον αέρα. Την επόμενη σεζόν συμμετείχε στην κωμική σειρά του Χάρη Ρώμα Doctor Ρούλης ενώ συμμετείχε σε μία ιστορία της σειράς Ο πόλεμος των άστρων μαζί με την Ζέτα Μακρυπούλια και τον Θοδωρή Αθερίδη. Από το 2011 μέχρι το 2014 συμμετείχε στο βασικό καστ των τριών πρώτων κύκλων της καθημερινής σειράς Κλεμμένα Όνειρα. Τη σεζόν 2014-2015 συμμετείχε στην καθημερινή σειρά Όρκος Σιωπής. Τη σεζόν 2019-2020 πρόκειται να πρωταγωνιστήσει στην ιστορική σειρά Άγριες Μέλισσες που θα προβληθεί από τον ANT1.

Κινηματογράφος

Έκανε την πρώτη του εμφάνιση στον κινηματογράφο το 2001 συμμετέχοντας στην ταινία του Λάκη Λαζόπουλου Ο καλύτερος μου φίλος. Το 2003 συμμετείχε στις ταινίες Οξυγόνο και Μία υπέροχη μέρα.

Προσωπική ζωή

Ο Πλαΐνης είναι νυμφευμένος με την Όλγα Τούντη.
Ελευθέριος Γκόλτσιος

Βιογραφικά στοιχεία

Γεννήθηκε στον Τύρναβο και σπούδασε ιατρική στο Πανεπιστήμιο Αθηνών. Το 1922 εγκαταστάθηκε στη Θεσσαλονίκη.
Εξελέγη βουλευτής Λάρισας στις εκλογές του Αυγούστου 1910.
Σταύρος Ζουμπουλάκης

Βιογραφικά στοιχεία

Γεννήθηκε στη Συκιά Λακωνίας και ήταν γιος του ιερέα Κωνσταντίνου Ζουμπουλάκη. Μεγάλωσε στην Αθήνα και φοίτησε στη νομική σχολή του Πανεπιστημίου Αθηνών. Εν συνεχεία εγκαταστάθηκε στο Παρίσι, όπου σπούδασε φιλοσοφία. Με την επιστροφή του στην Ελλάδα εργάστηκε ως δάσκαλος στη μέση εκπαίδευση.
Έχει συγγράψει πλήθος έργων μυθιστορηματικού, πολιτικού, φιλολογικού και θεολογικού περιεχομένου ενώ αρθρογραφεί τακτικά στον ημερήσιο τύπο. Το 2016 για το έργο του με τίτλο «Υπό το φως του μυθιστορήματος» τιμήθηκε με το Κρατικό Βραβείο δοκιμίου κριτικής ενώ το 2017 τιμήθηκε με το βραβείο του Ιδρύματος Πέτρου Χάρη της Ακαδημίας Αθηνών για το έργο του «Ο στεναγμός των πενήτων, δοκίμια για τον Παπαδιαμάντη». 
Διετέλεσε διευθυντής του περιοδικού "Νέα Εστία" (1998 - 2012) ενώ σήμερα είναι πρόεδρος του βιβλικού ιδρύματος "Άρτος Ζωής" καθώς και πρόεδρος της Εθνικής Βιβλιοθήκης. Το 2015 αναγορεύτηκε επίτιμος διδάκτορας του Τμήματος Φιλοσοφίας, Παιδαγωγικής και Ψυχολογίας του Πανεπιστημίου Ιωαννίνων. 
Είναι παντρεμένος και έχει αποκτήσει τέσσερα παιδιά.
Εθνική Αυστρίας (ποδόσφαιρο ανδρών)

Παγκόσμιο Κύπελλο

Η Αυστρία έχει προκριθεί σε επτά περιπτώσεις, σε τελική φάση Παγκοσμίου Κυπέλλου, με πιο πρόσφατη το 1998. Η πρώτη της συμμετοχή, ήταν το 1934, όταν έφτασε στον μικρό τελικό, όπου έχασε από τη Γερμανία, καταλαμβάνοντας την 4η θέση. Στη δεύτερη συμμετοχή της, το 1954, κατάφερε να νικήσει στον μικρό τελικό την Ουρουγουάη και να πάρει την 3η θέση. Αυτές είναι και οι δύο καλύτερες πορείες της. Το 1958, 1990 και το 1998, έμεινε στην φάση των ομίλων, ενώ το 1978 και το 1982, κατάφερε να φτάσει ως την δεύτερη φάση.

Ευρωπαϊκό Πρωτάθλημα

Στο Ευρωπαϊκό Πρωτάθλημα, έχει μόνο μια συμμετοχή σε τελική φάση, το 2008, όταν συνδιοργάνωσε τον θεσμό μαζί με την Ελβετία. Αποκλείστηκε από τη φάση των ομίλων, μαζεύοντας μόνο έναν βαθμό.

Στατιστικά

Πρώτος ποδοσφαιριστής σε συμμετοχές για την εθνική Αυστρίας, είναι ο Αντρέας Χέρζογκ, με 103, ενώ πρώτος σκόρερ όλων των εποχών είναι ο Άντον Πόλστερ με 44. Η καλύτερη θέση που έχει πάρει στην κατάταξη της FIFA, είναι η 17η τον Μάιο του 1999, ενώ η χειρότερη είναι η 105η τον Ιούλιο του 2008.
Αρτίκ

Ετυμολογία

Σύμφωνα με μια επιγραφή του 11ου αιώνα που βρέθηκε στο μοναστήρι Λμπαταβάνκ του Αρτίκ, η πόλη ήταν γνωστή ως Χαρτκ (Յարդք) κατά τη διάρκεια του Μεσαίωνα. Αργότερα ήταν γνωστή ως Αρντίκ (Արդիկ), Αρντίκχ (Արդիք) και Αρτίκ (Արթիկ). Σύμφωνα με τους ντόπιους, το όνομα αποτελείται από 2 μέρη: το Αρ που προέρχεται από το Όρος Αραγκάτς, και το τικ που σημαίνει στηρίζοντας στα αρμενικά. Έτσι, το όνομα Αρτίκ πιθανότατα σημαίνει στηρίζοντας στο Αραγκάτς.
Πούντα Λα Μαρμόρα

Γεωγραφία

Με υψόμετρο 1.834 μέτρα πάνω από την επιφάνεια της θάλασσας, η Πούντα Λα Μαρμόρα είναι η υψηλότερη κορυφή της Σαρδηνίας (δεύτερης σε έκταση νήσου της Μεσογείου). Βρίσκεται στο όριο μεταξύ των επαρχιών Ολιάστρα και Νουόρο, και των δήμων Ντεζούλο και Αρτζάνα, στην ορεινή περιοχή Μπαρμπάτζια. Οι γεωγραφικές συντεταγμένες της είναι πλάτος 39°59΄17΄΄ Βόρειο και μήκος 9°19΄27΄΄ Ανατολικό. Το σημερινό όνομα της κορυφής δόθηκε προς τιμή του Τορινέζου γεωγράφου και φυσιοδίφη Αλμπέρτο Λα Μαρμόρα. Πολύ κοντά της βρίσκεται η κορυφή Μπρούνκου Σπίνα, που είναι 5 μέτρα χαμηλότερη. 
Η Πούντα Λα Μαρμόρα βρίσκεται λίγο μόλις ανατολικά από το κέντρο της Σαρδηνίας και από εκεί σε μία ημέρα με πολύ καθαρή ατμόσφαιρα φαίνεται σχεδόν ολόκληρο το νησί, το μεγαλύτερο μέρος της ακτογραμμής του και όλες οι γύρω κορυφές.
2621 Γκότο

Φυσικά χαρακτηριστικά

Η μέση διάμετρος του Γκότο εκτιμάται σε 46,53 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,0428. Ο Γκότο περιστρέφεται γύρω από τον εαυτό του μία φορά κάθε 22 ώρες και 22 δευτερόλεπτα.
Χερσώνα

Γεωγραφία

Η Χερσώνα βρίσκεται στις αρχές του δέλτα του Δνείπερου σε απόσταση περίπου 30 χλμ. από τις ακτές της Μαύρης Θάλασσας. 60 χλμ. βορειοδυτικά της πόλης βρίσκεται το λιμάνι Μικολάεφ (Миколаїв), ενώ περίπου 100 χλμ. προς τα νοτιοανατολικά ξεκινά η Κριμαία.

Ιστορία

Αποτέλεσε θέμα της βυζαντινής αυτοκρατορίας επί Θεοφίλου τον 9ο αιώνα. Πριν απολάμβανε αυτονομία για την βοήθεια που πρόσφερε κατά των Σαρμάτων τον 3ο αιώνα. αποτέλεσε μήλον της έριδος μεταξύ Βυζαντίου και Χαζάρων. τον 7ο αιώνα οι κάτοικοι θα πρωταγωνιστήσουν στην δεύτερη ανατροπή του Ιουστινιανού Β΄.Μέχρι το 1774 η περιοχή ανήκε στο Χανάτο της Κριμαίας. Η πόλη ιδρύθηκε το 1778 από τον πρίγκηπα Ποτέμκιν σύμφωνα με εντολές της Αικατερίνης Β' της Ρωσίας, πλησίον των οχυρώσεων που είχαν κατασκευαστεί στα 1737–1739 από τον ρωσικό στρατό. Κατά την πολεοδομική οργάνωση και χωροθέτηση δρόμων, πλατειών και κτιρίων χρησιμοποιήθηκε το ιπποδάμειο σύστημα. Η Χερσών υπήρξε για πολλά χρόνια στρατηγικό σημείο για τον ρωσικό και μετέπειτα τον σοβιετικό στόλο της Μαύρης Θάλασσας. Μετά την ανακήρυξη της ανεξαρτησίας της Ουκρανίας, ο στρατηγικός της ρόλος έχει εν μέρει αποδυναμωθεί.
Προχιλιασμός

Ο προχιλιασμός σύμφωνα με την χριστιανική εσχατολογία αφορά την δοξασία ότι η Δεύτερη έλευση του Ιησού Χριστού θα προηγηθεί της χιλιετούς Βασιλείας του. Κάποιοι από εκείνους που διακρατούν αυτή την άποψη θεωρούν ότι τα «χίλια έτη» που αναφέρονται στο 20ο κεφάλαιο της Αποκάλυψης θα είναι κατά γράμμα χίλια χρόνια ενώ άλλοι πιστεύουν ότι απλά περιγράφεται μια μακρά περίοδος χρόνου.
Διαφέρει από άλλες μορφές εσχατολογικής ερμηνείας, όπως είναι ο αχιλιασμός, ο μεταχιλιασμός και ο προτερισμός, που θεωρούν ότι η βασιλεία είναι συμβολική και όχι προσωρινή, ή ότι λαβαίνει χώρα στο ιστορικό παρόν πριν την έλευση του Χριστού. Ο προχιλιασμός στηρίζεται κυρίως στην κατά γράμμα ερμηνεία του βιβλίου της Αποκάλυψης (20:1-6) στην Καινή Διαθήκη, σύμφωνα με την οποία περιγράφεται η έλευση του Χριστού στη γη και η άμεση βασιλεία του κατά το τέλος της αποκαλυπτικής περιόδου της "μεγάλης θλίψης". Θεωρεί ότι αυτή η μελλοντική περίοδος αποτελεί τον καιρό κατά τον οποίο θα εκπληρωθούν οι προφητικές ελπίδες του λαού του Θεού, οι οποίες περιγράφονται στην Παλαιά Διαθήκη.

Κατά την περίοδο των εκκλησιαστικών Πατέρων

Ο Ιουστίνος ο Μάρτυρας εξέφρασε την προσδοκία αποκατάστασης της μεσσιανικής βασιλείας του Θεού επί γης, με τις ευλογίες που είχαν προείπει οι προφήτες. Σχολιάζοντας τις προσδοκίες αυτές στο έργο του Διάλογος προς Τρύφωνα (κεφ. 80), παρατήρησε: «Παραδέχτηκα σε εσένα προηγουμένως, ότι εγώ και πολλοί άλλοι έχουμε αυτή την άποψη, και ότι αυτό θα λάβει χώρα, όπως βέβαια γνωρίζεις· αλλά, από την άλλη, σου έδειξα ότι πολλοί που ανήκουν στην αγνή κι ευσεβή πίστη, και είναι αληθινοί Χριστιανοί, έχουν άλλη άποψη. [...] Αλλά εγώ και άλλοι Χριστιανοί με ορθή άποψη σε όλα τα θέματα, είμαστε βέβαιοι ότι θα υπάρξει ανάσταση των νεκρών, και στα χίλια χρόνια η Ιερουσαλήμ θα οικοδομηθεί, θα διακοσμηθεί και θα επεκταθεί, όπως ο Ιεζεκιήλ, ο Ησαΐας και οι άλλοι προφήτες ομολογούν».
Σε γενικές γραμμές οι απόψεις του Ιουστίνου που διαφαίνονται στο έργο είχαν ως εξής: Οι χιλιαστικές δοξασίες υιοθετούνται από πολλούς Χριστιανούς, εκτός από κάποιους Χριστιανούς που τους αποκαλεί «αιρετικούς». Το επίκεντρο της βασιλείας θα είναι η ανοικοδομημένη και ανακαινισμένη Ιερουσαλήμ. Οι άνθρωποι θα ζουν για πολλά χρόνια και θα κάνουν παιδιά. Τα ζώα θα ζουν ειρηνικά τόσο μεταξύ τους όσο και με τους ανθρώπους. Η παραγωγικότητα της γης θα είναι αξιοθαύμαστη καθώς θα έχει την ευλογία του Θεού.
Όσκαρ Καλύτερου Μακιγιάζ

Ρεκόρ

Βετεράνος της κατηγορίας, ο Rick Baker, έχει κερδίσει 7 όσκαρ μακιγιάζ, ανάμεσα στις 12 υποψηφιότητες. Τον Rick Baker ακολουθούν στις περισσότερες υποψηφιότητες για Όσκαρ Μακιγιάζ: οι Greg Cannom (4 νίκες, 8 υποψηφιότητες), Ve Neill (3 νίκες, 7 υποψηφιότητες) και Michèle Burke (2 νίκες, 6 υποψηφιότητες).

Εξωτερικές Πηγές

Επίσημοι Όροι της Ακαδημίας
Γατόσκυλο

Πορεία

Το καρτούν είχε μια καλή θέση μεταξύ των πιο μικρών παιδιών και των προ-εφήβων κατά τη διάρκεια της αρχικής προβολής. Η σειρά αρχισε να μεταδίδεται στην Ελλάδα από την κρατική τηλεόραση ΕΤ1 στις 17 Δεκεμβρίου του 2001. Προβλήθηκε επισης στους αδελφικούς μεταξύ τους σταθμούς Alpha Kids, Channel 9 και Cosmos TV (νυν Κανάλι 9). Το 2008 σταμάτησε η προβολή της στην Ελλάδα και επανήλθε στις οθόνες το 2010 από το LocalTV. Υπό την ονομασία Nickelodeon Greece, η σειρά αρχισε να προβάλλεται τον Ιανουάριο του 2011.
Η σειρά στην Κύπρο, προβλήθηκε από τον συνδρομητικό σταθμο Alfa TV.

Πλοκή

Το Γατόσκυλο ζει σε ένα σπίτι, το οποίο μοιάζει εξωτερικά το μισό με ψάρι και το άλλο μισό με κόκαλο, το οποίο τοποθετείται στην Κοντινούπολη (Αγγλ. Nearburg) (πολλές φορές αναφέρεται και με την αγγλική της ονομασία Νίαρμπεργκ). Στο σπίτι κατοικεί και ένα μπλε ποντίκι, ο Γουίνσλοου Όντφέλοου (Αγγλ. Winslow T. Oddfellow), ο οποίος βρίσκει διασκέδαση στο να τους βασανίζει συνεχώς. Εκτός από τον Γουίνσλοου, προβλήματα τους δημιουργούν και τα Αλητόσκυλα (αγγλ. The Greaser Dogs) (αναφέρονται και ως Λιγδιάρηδες). Τα Αλητόσκυλα είναι μια συμμορία που απαρτίζεται από τρία σκυλιά: τον αρχηγό τους τον Κλιφ, και άλλα δυο μέλη, τον Λουπ και τη Σρικ. Τα αλητόσκυλα είναι μια αναφορά στη συμμορία «The Greaser Dogs» του βιβλίου  Οι Ξένοι, στο οποίο, ενδεχομένως, να βασίζεται η σειρά.